Udadisi:
Baraka au laana?
Utata wa hili fumbo
iliwekewa kwa Wagiriki
kwa umbo la dhana la Pandora.
Wahenga wanasema,
alikuwa mwanamke wa kwanza mfaji,
udadisi wake ulipeleka ugunduzi wa mambo mengi kusogea.
Pandora alipewa pumzi na Hephaestus, mungu wa moto,
ambae aliomba msaada wa wenzie ili amfanye kuwa maridadi
Kutoka kwa Aphrodite alipewa uwezo wa hisia za kina;
kwa Hermes akapata uwezo wa lugha
Athena akampa zawadi ya usanii bora na umakini kwa kila kitu,
Na Hermes akampa jina lake.
Mwishowe, Zeus akampatia zawadi mbili Pandora.
Ya kwanza ilikuwa ni zawadi ya udadisi,
iliokaa ndani ya roho yake na kumtuma kwa bidii duniani.
Ya pili ilikuwa ni boksi zito, lilitengenezwa vizuri, zito kubeba -
na kufungwa kwa nguvu.
Ila yaliyomo, Zeus alimwambia, hayakua kwa macho ya mfaji.
Hakutakiwa kufungua boksi kwenye hali yeyote ile.
Duniani, Pandora akakutana na kupendana na Epimetheus, mtitani mwenye kipaji
ambaye alipewa kazi ya kutengeneza dunia ya kawaida na Zeus.
Alifanya kazi hiyo pembeni ya kaka yake Prometheus,
aliyeumba binadamu wa kwanza
lakini alipewa adhabu ya milele kwa kuwapa moto.
Epimetheus alimkumbuka kaka yake mno,
lakini alivyokuwa na Pandora alipata nafsi nyingine machachari ya urafiki.
Pandora alifurahia sana maisha ya duniani.
Alipagawa kirahisi pia na kila alichokiona na hakuwa mtulivu
kutokana na kiu yake ya maarifa na nia ya kujifunza mazingira yake.
Mara nyingi, akili yake iliwaza vilivyomo kwenye boksi lililofungwa.
Ni hazina gani kubwa sana mpaka isionekane na macho ya binadamu,
na kwanini yeye alipewa alitunze?
Vidole vyake viliwasha kutaka kulifungua.
Kuna muda aliamini alisikia sauti zikinong'oneza
na vilivyomo vikitoa sauti kwa ndani,
kama vile vinataka kuwa huru.
Fumbo lake likawa linamtatiza.
Muda ulivyozidi kwenda Pandora alizidi kuwa na hamu na boksi.
Ilionekana kulikuwa na nguvu nje ya uwezo wake iliyomuita kwenye boksi,
Iliyoita jina lake kwa nguvu zaidi.
Siku moja alishindwa kuvumilia.
Akajificha mbali na Epimetheus,
aliangaza lile boksi la mafumbo.
Angeangalia mara moja ndani,
kisha akili yake itulie na asiliwaze tena...
Ila alivyogusa mfuniko mara moja, boksi likafunguka kwa nguvu.
Majitu ya kutisha na sauti za ajabu
iktoka na wingu la moshi na kumzunguka na sauti za mkwaruzo na kelele.
Akijawa na uwoga,
Pandora alishikilia kwa bidii ile hewa akiwarudisha kwenye gereza lao.
Lakini vile viumbe vilifurika nje kwenye wingu la kutisha.
Alijisikia hali ya kukataza vilivyokuwa vikiondoka.
Zeus alitumia boksi kama chombo
cha mabaya yote na mabadhuri aliyotengeneza -
na yakiachiwa,
hayarudi tena.
Pandora akilia,
akasikia sauti ikitoka kwenye boksi,
Hii haikua sauti ya minong'ono ya mashetani,
ila mwanga uliovuma ulionekana ukipungua hasira yake.
Alipofungua mfuniko na kuangalia ndani tena,
mwanga wenye joto zuri ukatoka na kuangaza mbali.
Akiutazama ukiwaka kwenye amsho la uovu alioachia,
uchungu wa Pandora ukapungua.
Alijua kwamba hatoweza kurekebisha kufungua boksi -
lakini pamoja na jitihada, aliweka matumaini kubadilisha matokeo.
Leo hii, Boksi la Pandora linatufundisha madhara makubwa
ya kuhangaika na tusivyovijua -
lakini hamu ya Pandora ya kujua ilidokeza uwili uliopo
kwenye kiini cha uchunguzi wa binadamu.
Je tunatakiwa kuchunguza kila tusichokijua,
kuchimbua dunia kwa zaidi -
au kuna baadhi ya maajabu
ambayo ni bora yasitatuliwe?